আসলে এই পুরানো গল্পগাথা নতুন করে বলার অর্থ হলো আমাদের বাংলা ভাষার উপর যে আক্রমন পাকিস্তানী শাসক গোষ্ঠী পাকিস্তান নামক অদ্ভুত রাষ্ট্রের স্বাধীনতার অব্যাহতি পর থেকেই শুরু করেছিলো সেটা আসলে ঠিক নয়। এই আক্রমনের ষড়যন্ত্র শুরু হয়েছে সেদিন থেকে, যেদিন লাহোর প্রস্তাবকে বিকৃত করে মুসলিম লীগের সভায় গ্রহন করা হয়েছিলো। তারপরেও বাঙ্গালী মুসলমান নেতৃবৃন্দ নিজেদের ক্ষমতাকে নিরঙ্কুশ মনে করে পাঞ্জাবী বা অন্যান্য উর্দু ভাষী নেতাদের সাথে গাঁট বেঁধেছিলেন। অত্যন্ত সুকৌশলে বাংলায় হিন্দু মুসলমানদের মধ্যে সাম্প্রদায়িক দাঙ্গা বাধিয়ে দিয়ে হাজার বছর ধরে পাশাপাশি বসবাসরত হিন্দু মুসলিমের ঐতিহ্যকে কুলষিত করে নোংরা রাজনীতিকে উস্কে দিয়েছিলো।